ক্ষমতাসীন আওয়ামী লীগ সরকার সম্পূর্ণভাবে গণবিচ্ছিন্ন হয়ে পড়েছে বলে মন্তব্য করে বিএনপির মহাসচিব মির্জা ফখরুল ইসলাম আলমগীর বলেছেন, সরকার রাজনৈতিকভাবে দেউলিয়া হয়ে গেছে। এ কারণেই খালেদা জিয়াসহ বিএনপির নেতা-কর্মীদের বিরুদ্ধে মামলা দিয়েছে। মঙ্গলবার দুপুরে রাজধানীর নয়াপল্টনে দলের কেন্দ্রীয় কার্যালয়ের সামনে খালেদা জিয়ার মুক্তির দাবিতে অবস্থান কর্মসূচিতে তিনি এসব কথা বলেন।